
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ATSTOVAVIMO SAVIVALDYBEI UŽDAROSIOS AKCINĖS BENDROVĖS „ŠAKIŲ VAISTINĖ“ VISUOTINIAME AKCININKŲ SUSIRINKIME
2013 m. balandžio 2 d. Nr. AT-374
Šakiai


Vadovaudamasis Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574) 21 straipsniu, rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 punktu bei atsižvelgdamas į tai, kad Šakių rajono savivaldybė turi 11994 vnt. uždarosios akcinės bendrovės „Šakių vaistinė“ akcijų, kurios suteikia 97,35 proc. balsų, ir į uždarosios akcinės bendrovės „Šakių vaistinė“ 2013 m. kovo 28 d. pranešimą,

įgalioju rajono savivaldybės administracijos Biudžeto ir turto skyriaus vyresniąją specialistę Felicitą Totoraitienę atstovauti rajono savivaldybei (rajono savivaldybės administracijos direktoriaus valdomų savivaldybei nuosavybės teise priklausančių akcijų skaičius – 11994, nominalioji vertė – 41 Lt, akcijų suteikiamų balsų skaičius – 11994, balsų dalis – 11994/12320) 2013 m. balandžio 26 d. vyksiančiame uždarosios akcinės bendrovės „Šakių vaistinė“ (kodas 174322935) visuotiniame akcininkų susirinkime ir balsuoti darbotvarkės klausimais:

1. Dėl UAB „Šakių vaistinė“ audituoto 2012 metų finansinių ataskaitų rinkinio tvirtinimo – „už“.

2. Dėl UAB „Šakių vaistinė“ 2012 metų pranešimo tvirtinimo – „už“;


3. Dėl UAB „Šakių vaistinė“ 2012 metų paskirstytinojo pelno paskirstymo – „už“.


Įgaliojimas dėl atstovavimo rajono savivaldybei galioja iki 2013 m. balandžio 26 d.
Direktorius

